Publication: Magyar Közlöny
Issue: MK-1998-36 (Year: 1998, Number: 36)
Era: 1990-2004
Section: 9.5. A Közalapítvánnyal kapcsolatban az Alapító Okiratban nem szabályozott kérdésekben a Polgári Törvénykönyvről szóló 1959. évi IV. törvény rendelkezései az
Paragraph Index: 1212

9.5. A Közalapítvánnyal kapcsolatban az Alapító Okiratban nem szabályozott kérdésekben a Polgári Törvénykönyvről szóló 1959. évi IV. törvény rendelkezései az irányadók. 9.6. A Közalapítvány bejegyzését követően az Alapító Okiratot a ben közzé kell tenni. Az Alapító nevében: Kuncze Gábor s. k., belügyminiszter Az adatvédelmi biztos közleménye Az adatvédelmi biztos a személyes adatok védelméről és a közérdekű adatok nyilvánosságáról szóló 1992. évi LXIII. törvény 13. §-ának (3) bekezdésében és 20. §-ának (4) bekezdésében foglalt kötelezettségük teljesítésére felhívja a személyes adatok és a közérdekű adatok kezelőit. Az 1997. évre vonatkozó összesítést a személyes adatok kezelésével kapcsolatos elutasított kérelmekről és a közérdekű adatok megismerésére irányuló elutasított kérelmekről, az elutasítás indokaival együtt, az Adatvédelmi Biztos Irodájának 1998. június 30-ig kell megküldeni a következő címre: Adatvédelmi Biztos Irodája 1054 Budapest, Tüköry u. 3. A válaszadási kötelezettség szempontjából személyes adat iránti kérelem minden, az érintett által benyújtott, saját adataira vonatkozó betekintési, törlési, helyesbítési kérelem. Közérdekű adat iránti kérelem a törvény 19. §-ában foglaltaknak megfelelően az állami, vagy helyi önkormányzati, vagy egyéb közfeladatot ellátó szerv tevékenységével kapcsolatos adat. Az értesítési kötelezettség közérdekű adatok tekintetében a közfeladatot, állami vagy helyi önkormányzati feladatot ellátó szervekre, személyes adatok tekintetében az állami szervek és magánszféra adatkezelőire egyaránt vonatkozik. Az adatkezelő a tájékoztatásban térjen ki a kérelmek naplózásának esetleges hiányára, illetőleg arra is, ha nem intéztek hozzá kérelmet. Kérem az adatkezelőket, adjanak tájékoztatást a teljesített kérelmekről is. Dr. Majtényi László s. k., adatvédelmi biztos 1998/36. szám A Magyar Szocialista Párt 1997. évi pénzügyi zárómérlege Ezer forintban Bevételek

Source: https://magyarkozlony.hu/hivatalos-lapok/07270cae4215ddd71b59071958bdcce82377a9f6/dokumentumok/705b5ccf556749d40cce0569fa04cab7bcc6d5a2/letoltes